ananddey/assamese-wiki-corpus huggingface dataset:
এৰ'ৰ অসম্ভৱতা উপপাদ্য

সামাজিক নিৰ্ণয় তত্ত্বত এৰ'ৰ অসম্ভৱতা উপপাদ্যই কয় যে এনে কোনো সামাজিক কল্যাণ ফলন নাই যিয়ে অবাধিত আদিক্ষেত্ৰ, দুৰ্বল পাৰেট' নীতি, অপ্ৰাসংগিক বিকল্পৰ স্বাধীনতা আৰু একনায়কত্বৰ অভাৱৰ চৰ্ত পূৰ্ণ কৰে। এই উপপাদ্য অৰ্থনীতিবিদ কেনেথ এৰ'ৱে ১৯৫০ চনত "এ ডিফিকাল্টি ইন দ্য কন্সেপ্ট অৱ চ'চিয়েল ৱেলফেয়াৰ" নামৰ গৱেষণা পত্ৰত প্ৰমাণ কৰিছিল, আৰু ১৯৫১ চনত "চচিয়েল চইছ এণ্ড ইণ্ডিভিজুৱেল ভেল্যুজ" নামৰ গ্ৰন্থেৰে জনপ্ৰয় কৰি তুলিছিল। এই উপপাদ্যৰ প্ৰত্যক্ষ ফল দেখা যায় নিৰ্বাচনৰ ক্ষেত্ৰত: এনে কোনো নিৰ্বাচনী নীতি নাই যি তলত দিয়া তিনি "ন্যায়বাদী" চৰ্ত পূৰ্ণ কৰে:

যদি প্ৰত্যেক মতদাতাই ১তকৈ ২ক পচন্দ কৰে, তেন্তে নিৰ্বাচনৰ ফলাফলত ২ৰ স্থান ১তকৈ ওপৰত হ'ব লাগিব
যদি প্ৰত্যেক মতদাতাৰ ১ আৰু ২ৰ মাজত কোন অধিক পচন্দৰ, সেই মত সলনি নহয়, তেন্তে ফলাফলতো ১ আৰু ২ৰ মাজত কোন ওপৰত থাকিব, সেই কথা সলনি হ'ব না্লাগে
একনায়কৰ অভাৱ: এনে কোনো মতদাতা নাই যাৰ পচন্দ সদায় নিৰ্বাচনৰ ফলাফলত প্ৰতিফলিত হয়, আন মতদাতাসকলে যাকেই পচন্দ নকৰক কিয়

এই উপপাদ্য কেৱল ক্ৰমবাচক নিৰ্বাচনৰ ক্ষেত্ৰতহে প্ৰযোজ্য।

নিৰ্বাচনৰ উপৰিও, দাৰ্শনিক-স্তৰত, এই উপপাদ্যই সূচাই যে সমাজ এখনক তৰ্কসংগত নিৰ্ণয়কাৰী হিচাপে গণ্য কৰিব পৰা নাযায়, যদিহে সামাজিক পচন্দক একাধিক ব্যক্তিৰ পচন্দৰ পৰা নিৰ্ণয় কৰা হয় (একনায়কত্বৰ অভাৱ) আৰু দুৰ্বল পাৰেট' ইষ্টত্বক সন্মান জনোৱা হয়।

চৰ্তসমূহ

এৰ'ৰ অসম্ভৱতা উপপাদ্য ক্ৰমবাচক অগ্ৰাধিকাৰৰ ক্ষেত্ৰত প্ৰযোজ্য, য'ত তিনি বা ততোধিক বিকল্পৰ মাজত চয়ন কৰিব লাগে। ধৰি লওক এখন সমাজত n > ২ ব্যক্তি আছে আৰু N > ২ বিকল্প আছে। এই n ব্যক্তিৰ প্ৰত্যেকৰে বাবে আটাইকেইটা বিকল্পৰ ওপৰত একো একোটা অগ্ৰাধিকাৰ সম্বন্ধ সংজ্ঞায়িত, যাক ব্যক্তি ৰ বাবে ৰে দৰ্শোৱা হৈছে। এটি সামাজিক নিৰ্ণয় ফলন হ'ল এটি ফলন যিয়ে এই আটইকেইটা ব্যক্তিগত অগ্ৰাধিকাৰ সম্বন্ধ গ্ৰহণ কৰি, এক সামাজিক অগ্ৰাধিকাৰ সম্বন্ধ প্ৰদান কৰে।

এনে ক্ষেত্ৰত, এই উপপাদ্যত তিনিটা চৰ্ত আছে:

তথ্য সংগ্ৰহ

শ্ৰেণী:অৰ্থনীতি
শ্ৰেণী:বিৰোধাভাস
ৰঘুনাথ শিৰোমণি

ৰঘুনাথ শিৰোমণি (অনুমাণিক ১৪৭৭–১৫৪৭) এজন ভাৰতীয় দাৰ্শনিক আৰু যুক্তিবিদ আছিল। তেওঁ মিথিলা বিদ্যাপীঠ নামে জনাজাত প্ৰাচীন মিথিলা বিশ্ববিদ্যালয়ৰ মুৰব্বী আছিল। পশ্চিমবংগ ৰাজ্যৰ বৰ্তমানৰ নাদিয়া জিলাৰ নবদ্বীপত এক ব্ৰাহ্মণ পৰিয়ালত জন্মগ্ৰহণ কৰিছিল। মাতৃৰফালৰপৰা স্মৃতিৰ বিখ্যাত সাহিত্যিক শূলপাণি (খ্ৰীষ্টপূৰ্ব প্ৰায় ১৪ শতিকা)ৰ নাতি। তেওঁ বাসুদেৱ সাৰ্বভৌমৰ ছাত্ৰ আছিল। ভাৰতীয় আনুষ্ঠানিক যুক্তিৰ চূড়ান্ত বিকাশক প্ৰতিনিধিত্ব কৰা ন্যায়ৰ নতুন ধাৰা নব্য-ন্যায়ক তেওঁ বিশ্লেষণাত্মক শক্তিৰ শিখৰত উপনীত কৰাইছিল।

ৰঘুনাথৰ সম্পৰ্ক বিশ্লেষণে প্ৰাকৃতিক পৰিঘটনাৰ বিমূৰ্ততাৰপৰা অবিচ্ছেদ্য সংখ্যাৰ প্ৰকৃত স্বৰূপ উন্মোচন কৰিছিল আৰু তেওঁৰ আধ্যাত্মিক-বিজ্ঞানৰ অধ্যয়নত জটিল বাস্তৱিকতাৰ অস্বীকাৰ বা অস্তিত্বহীনতাৰ বিষয়ে আলোচনা কৰা হৈছিল। যুক্তিৰ ক্ষেত্ৰত তেওঁৰ আটাইতকৈ বিখ্যাত গ্ৰন্থ আছিল নব্য ন্যায় ধাৰাৰ প্ৰতিষ্ঠাপক গংগেশ উপাধ্যায়ৰ তত্ত্বচিন্তামণিৰ ধাৰাবাহিক তত্ত্বচিন্তামণিদীধিতি।

বাহ্যিক সংযোগ

Raghunatha: A Name of Negatives, descriptive information of Raghunatha with some controversial issues (his connection with Mahaprabhu Shri Chaitanya) and bibliography
Language: From I-dentity to My-dentity, the contemporary deployment of a new category, svatva ( endowment, possessed-ness, entitlement, my-ness), introduced by Raghunatha

তথ্যসূত্ৰ

শ্ৰেণী:ভাৰতীয় দাৰ্শনিক
নালেও

নালেও (ইংৰাজী: Naleyo) বা নালেও নৃত্য হ’ল উত্তৰ-পূব উগাণ্ডাৰ কাৰিমোজং লোকসকলৰ দ্বাৰা পৰিৱেশন কৰা এক পৰম্পৰাগত নৃত্য। ই এক প্ৰেম-নিৱেদনৰ নৃত্য য’ত এফালে মহিলা আৰু আনফালে পুৰুষসকলে দুটা শাৰীত থিয় হৈ নৃত্য পৰিৱেশন কৰে। এই নৃত্যৰ বৈশিষ্ট্য হ’ল পুৰুষ আৰু মহিলাসকলে মুখামুখিকৈ থিয় হৈ ওপৰলৈ জপিওৱা ভংগীমা, যিটো চাবলৈ অতি আকৰ্ষণীয়।

ইতিহাস

কাৰিমোজং লোকসকল উগাণ্ডাৰ এটা জনগোষ্ঠী যি তেওঁলোকৰ কৃষি-পশুপালন জীৱনশৈলীৰ বাবে পৰিচিত। তেওঁলোকে নাগা-কাৰিমোজং ভাষা কয়, যিটো নীলটিক ভাষা পৰিয়ালৰ অন্তৰ্ভুক্ত। নালেও নৃত্য শস্য চপোৱাৰ পিছত পালন কৰা এক বাৰ্ষিক পৰম্পৰা। কাৰামোজংসকল মূলতঃ উগাণ্ডাৰ উত্তৰ-পূব অঞ্চলত বাস কৰা কৃষি-পশুপালন পশুপালক। তেওঁলোকৰ জনসংখ্যা ৪ লাখ ৭৫ হাজাৰ লোক বুলি অনুমান কৰা হৈছে।

প্ৰদৰ্শন

নালেও নৃত্য দুটা শাৰীত পৰিৱেশন কৰা হয়—এটা শাৰীত মহিলা আৰু আনটো শাৰীত পুৰুষ থাকে। নৃত্যশিল্পীসকলে মুখামুখিকৈ থাকি ওপৰলৈ জঁপিয়ায়। পুৰুষসকলে জন্তুৰ ছালৰ টুপি, ছালৰ স্কাৰ্ট আৰু মণিৰে নিৰ্মিত বেল্ট পিন্ধি পৰম্পৰাগত সাজ-পোছাক পৰিধান কৰে। মহিলাসকলে জন্তুৰ ছালৰ স্কাৰ্ট আৰু মণিৰ নেকলেছ পিন্ধে। এই নৃত্যৰ সৈতে আদুংগু, এনগোমা আৰু একিটিৰিকিটিৰ দৰে বিভিন্ন বাদ্যযন্ত্ৰৰ দ্বাৰা পৰম্পৰাগত সংগীত পৰিৱেশন কৰা হয়।

গুৰুত্ব

নালেও হ’ল এক প্ৰেম-নিৱেদনৰ নৃত্য য’ত মহিলাসকলে নিজৰ নৃত্যৰ সংগী বাছনি কৰে। শস্য চপোৱাৰ বতৰত এই নৃত্য পৰিৱেশন কৰা হয় আৰু ই ডেকা-গাভৰুসকলৰ বাবে প্ৰেম বিচাৰি উলিওৱাৰ এক মাধ্যম। ইয়াৰ উপৰি, এই নৃত্যৰ জৰিয়তে কাৰিমোজং লোকসকলে তেওঁলোকৰ সংস্কৃতি আৰু ঐতিহ্য উদযাপন কৰে।

তথ্যসূত্ৰ

শ্ৰেণী:লোক-নৃত্য
পেট কাৰ্বাইন

পেট্ৰিচিয়া থেৰেছা কাৰ্বাইন (; জন্ম: ৩১ জানুৱাৰী, ১৯৩১) এগৰাকী আমেৰিকান নাৰীবাদী আৰু আলোচনীৰ সম্পাদিকা। তেওঁ এগৰাকী মহিলাৰ সৰ্বোচ্চ পদত থকা লুক’ৰ কাৰ্যবাহী সম্পাদক আৰু মেককলৰ উপ-সভানেত্ৰী আৰু মুখ্য সম্পাদক আছিল। মিছেছ আলোচনীৰ অন্যতম প্ৰতিষ্ঠাপক হিচাপে তেওঁ কাম কৰিছিল আৰু প্ৰথম প্ৰকাশক আৰু প্ৰথম মুখ্য সম্পাদক হিচাপে কাৰ্যনিৰ্বাহ কৰিছিল।

প্ৰাৰম্ভিক জীৱন

১৯৩১ চনৰ ৩১ জানুৱাৰীত পেনচিলভেনিয়াৰ ভিলানোভাত কাৰ্বাইনৰ জন্ম হৈছিল।তেওঁৰ পিতৃ-মাতৃ জেমছ টি কাৰ্বাইন আৰু মাৰ্গাৰেট কাৰ্বাইন (জন্ম ডি)। ১৯৩৬ চনৰ পৰা ১৯৪৮ চনৰ ভিতৰত তেওঁ মেটাৰ মিচেৰিকৰ্ডিয়া একাডেমীত অধ্যয়ন কৰে।১৯৫২ চনত ৰ'জমন্ট কলেজৰ পৰা ইংৰাজী বিষয়ত স্নাতক ডিগ্ৰী লাভ কৰে। ১৯৭২ চনৰ পৰা ১৯৯৬ চনৰ ভিতৰত তেওঁ কলেজখনৰ ট্ৰাষ্টী আছিল। ১৯৭০ চনৰ ২৬ আগষ্টত তেওঁ মহিলাৰ সমতাৰ ধৰ্মঘট কৰে।১৯৭০ চনত তেওঁ মেককলছৰ উপ-সভানেত্ৰী আৰু মুখ্য সম্পাদিকা হয় আৰু 'ৰাইট নাও' নামৰ নতুন শিতান এটাৰে আলোচনীখনক আধুনিকীকৰণৰ চেষ্টা কৰে।

তথ্যসূত্ৰ

শ্ৰেণী:নাৰীবাদী
শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
ভোমোৰা (পতংগ)

ভোমোৰা (ইংৰাজী: Carpenter Bee) হৈছে এক প্ৰকাৰৰ বৰকৈ চকচকীয়া আৰু ক’লা বৰণৰ মৌ মাখিৰ প্ৰজাতি৷ ভোমোৰা Xylocopa গণৰ অন্তৰ্গত। ইহঁত সাধাৰণতে পচা কাঠত গাঁত খান্দি বাসস্থান নিৰ্মাণ কৰে। ভোমোৰা প্ৰাকৃতিক পৰাগ সংযোগৰ বাবে এক গুৰুত্বপূৰ্ণ পতংগ। ইহঁতৰ দেহটো তুলনামূলকভাৱে ডাঙৰ।

Taxonomy

Kingdom: Animalia
Phylum: Arthropoda
Class: Insecta
Order: Hymenoptera
Family: Apidae
Genus: Xylocopa
Species: Xylocopa aestuans, Xylocopa violacea

ভোমোৰাৰ বিশেষ বৈশিষ্ট্য

দেহৰ গঠন: ভোমোৰাৰ দেহটো ক’লা-মাখন বৰণৰ আৰু পোৱালি অৱস্থাৰে পৰা আৱৰণেৰে আবৃত। ইহঁতৰ পাখি দুখনেৰে দেহত বিশেষ কম্পন সৃষ্টি কৰি শস্যৰ পৰাগ সংযোগত সহায় কৰে।
স্বভাৱ আৰু আকাৰ: ইহঁতৰ আকাৰ সাধাৰণ মৌ মাখিৰ তুলনাত ডাঙৰ।
বসতি: ভোমোৰাই সাধাৰণতে পচা কাঠত বা বাঁহত গাঁত খান্দি বাসস্থান স্থাপন কৰে। কোনো কোনো সময়ত পুৰণি কাঠ, জোপোহা, বা খোলা ঠাইত গাঁত নিৰ্মাণ কৰে।

প্ৰজাতি

বিশ্বত ভোমোৰাৰ বিভিন্ন প্ৰজাতি বিদ্যমান। এই প্ৰজাতিবোৰ অঞ্চল, জলবায়ু, আৰু বাসস্থলীৰ আধাৰত বৈচিত্ৰ্যপূৰ্ণ। অসমৰ স্থানীয় প্ৰজাতিসমূহ হৈছে: Xylocopa aestuans আৰু Xylocopa violacea প্ৰধান।

অৰ্থনৈতিক আৰু পৰিবেশগত গুৰুত্ব

পৰাগ সংযোগ: ভোমোৰা বিশেষকৈ ঠাণ্ডা আৰু পৰ্বতীয়া অঞ্চলত শস্যৰ পৰাগ সংযোগৰ বাবে অন্যতম প্ৰধান পতংগ।
কৃষিত অবদান: কৃষিজ শস্য যেনে বিলাহী, বেঙেনা আদিৰ উৎপাদন বঢ়াবলৈ ভোমোৰাৰ পৰাগ সংযোগ প্ৰয়োজনীয়।
জৈৱ বৈচিত্ৰ্য সংৰক্ষণ: ইহঁতৰ উপস্থিতি প্ৰাকৃতিক পৰিৱেশৰ জৈৱ বৈচিত্ৰ্য নিৰ্ধাৰণৰ অন্যতম চিহ্ন।

তথ্য সংগ্ৰহ

1. Carpenter Bee - Wikipedia
2. Xylocopa - Wikipedia
3. Carpenter Bee | Britannica - Encyclopedia Britannica
4. Carpenter Bees | National Geographic - National Geographic
লুইছ ব্ৰাউন

লুইজ জয় ব্ৰাউন (; জন্ম: ২৫ জুলাই ১৯৭৮) হৈছে ইন ভিট্ৰ' ফাৰ্টিলাইজেচন (IVF)ৰ জৰিয়তে জন্মগ্ৰহণ কৰা প্ৰথমগৰাকী মহিলা। তেওঁৰ জন্মক "কুৰি শতিকাৰ সবাতোকৈ উল্লেখযোগ্য চিকিৎসা অগ্ৰগতি"সমূহৰ ভিতৰত অন্যতম হিচাপে বিবেচনা কৰা হয়, যিটো পদ্ধতিৰ বিকাশ যুক্তৰাজ্যত হৈছিল।

জন্ম আৰু প্ৰাথমিক জীৱন

লেংকাশ্বায়াৰৰ অ'ল্ডাম জেনেৰেল হাস্পতালত পঞ্জীয়কজন ৱেবষ্টাৰে পৰিকল্পনা কৰা চিজাৰিয়ান অস্ত্ৰোপচাৰৰ দ্বাৰা লুইজ জয় ব্ৰাউনৰ জন্ম হৈছিল। জন্মৰ সময়ত তেওঁৰ ওজন আছিল ৫ পাউণ্ড আৰু ১২ আউন্স (২.৬০৮ কিলোগ্ৰাম)।[6] তেওঁৰ পিতৃ-মাতৃ লেচলি আৰুজন ব্ৰাউনে ৯ বছৰ ধৰি স্বাভাৱিকভাৱে গৰ্ভধাৰণ কৰিবলৈ চেষ্টা কৰিছিল যদিও লেছলীয়ে ফেল'পিয়ান টিউব বন্ধ হোৱাৰ জটিলতাৰ সন্মুখীন হৈছিল।

১৯৭৭ চনৰ ১০ নৱেম্বৰত লেচলি ব্ৰাউনে পেট্ৰিক ষ্টেপট’, ৰবাৰ্ট এডৱাৰ্ডছ আৰু জিন পাৰ্ডিয়ে বিকশিত কৰা এটা পদ্ধতি গ্ৰহণ কৰে, যাক পিছলৈ ইন ভিট্ৰ’ ফাৰ্টিলাইজেচন (IVF) বুলি জনা যায়। পাৰ্ডিয়ে প্ৰথমে ব্ৰাউনৰ ভ্ৰূণৰ কোষবোৰ বিভাজিত হোৱা দেখিছিল।এই কামৰ বাবে এডৱাৰ্ডছক ২০১০ চনৰ চিকিৎসা বিজ্ঞানৰ নোবেল বঁটা প্ৰদান কৰা হয়। ২০২২ চনৰ মাৰ্চ মাহত ৰয়েল অলধাম হাস্পতালত ভগ্নী মুৰিয়েল হেৰিছ আৰু জিন পাৰ্ডিৰ কামৰ গুৰুত্ব অনুধাৱন কৰাবলৈ এখন ফলক স্থাপন কৰা হয়। সংবাদ মাধ্যমে ব্ৰাউনক "টেষ্ট টিউব বেবী" বুলি উল্লেখ কৰিছিল যদিও তেওঁৰ গৰ্ভধাৰণ আচলতে পেট্ৰি ডিচত হৈছিল। তেওঁৰ সৰু ভগ্নী নাটালি ব্ৰাউনেও চাৰি বছৰৰ পিছত আইভিএফৰ জৰিয়তে গৰ্ভধাৰণ কৰে, আৰু আইভিএফৰ দ্বাৰা গৰ্ভধাৰণৰ পিছত জন্ম হোৱা বিশ্বৰ ৪০ সংখ্যক সন্তান হিচাপে পৰিগণিত হয়।

২০০৬ চনত ব্ৰাউনৰ পিতৃৰ মৃত্যু হয়।২০১২ চনৰ ৬ জুনত ব্ৰিষ্টল ৰয়েল ইনফৰ্মাৰীত ৬৪ বছৰ বয়সতপিত্তথলীৰ সংক্ৰমণৰ ফলত হোৱা জটিলতাৰ বাবে তেওঁৰ মাতৃৰ মৃত্যু হয়।

১৯৭৮ চনত ব্ৰাউনৰ জন্মৰ প্ৰতি তেওঁৰ প্ৰতিক্ৰিয়াৰ বিষয়ে সোধাত ভেনিচৰ পিতৃপুৰুষ কাৰ্ডিনেল এলবিনো লুচিয়ানী (পৰৱৰ্তী সময়ত পোপজন পল প্ৰথম)য়ে এই সম্ভাৱনাক লৈ উদ্বেগ প্ৰকাশ কৰে যে কৃত্ৰিম প্ৰজননৰ ফলত মহিলাক "শিশুৰ কাৰখানা" হিচাপে ব্যৱহাৰ কৰা হ'ব পাৰে। অৱশ্যে তেওঁ শিশুটিৰ পিতৃ-মাতৃক নিন্দা কৰিবলৈ অস্বীকাৰ কৰিছিল। ইয়াৰ পৰিৱৰ্তে তেওঁলোকে কেৱল সন্তান জন্ম দিব বিচৰা বুলিহে মন্তব্য কৰিছিল।

তথ্যসূত্ৰ

শ্ৰেণী:চিকিৎসা পদ্ধতি
শ্ৰেণী:চিকিৎসা বিজ্ঞান
শ্ৰেণী:যুক্তৰাজ্যৰ ব্যক্তি
অসমৰ নৃ-প্ৰজাতীয় গাঁথনি

অসমৰ নৃ-প্ৰজাতীয় গাঁথনি

অনাৰ্য, খিলঞ্জীয়া জনসমষ্টিৰ মিলনৰ তীৰ্থভূমি অসমলৈ ভাৰত আৰু বৰ্হিভাৰতৰ পৰা ভিন ভিন জাতি উপজাতিৰ প্ৰৱেশ কৰে। বিজ্ঞানীসকলে পৃথিৱীৰ সকলো মানুহকে একগোট কৰি গঠন কৰা মানৱগোষ্ঠীৰ (হ'ম'ছেপিয়েন্স) মুখ্য প্ৰজাতি চাৰিটা :

● নেগ্ৰিট'             ●ক'কেছীয়

●মংগোলীয়         ●অষ্ট্ৰেলীয়া

      প্ৰাগঐতিহাসিক কালতে বিভিন্ন নৃ-গোষ্ঠীৰ লোকৰ জৈৱিক সাংস্কৃতিক উপাদানৰ সমন্বয়ত অসমীয়া জাতিৰ গঠন প্ৰক্ৰিয়া আৰম্ভ হৈছিল।অসমীয়া জাতি আৰু সংস্কৃতিৰ ভেটি হ'ল ক'কেছীয় প্ৰজাতি। নৃ-তত্ববিদসকলৰ মতে অসমৰ মানুহৰ জৈৱিক চৰিত্ৰৰ আধাৰ হ'ল ক'কেছীয় আৰু মংগোলীয় প্ৰজাতিৰ সংমিশ্ৰণ। আনহাতে সংস্কৃতিক ভেটি গঠিত হৈছে ক'কেছীয়, মংগোলীয় আৰু অষ্ট্ৰেলীয়  এই তিনিটা প্ৰজাতিৰ সংস্কৃতিক সমন্বয়ৰ দ্বাৰা। অসমীয়া জাতিৰ জৈৱিক দিশত নেগ্ৰিট' প্ৰজাতিৰ অৱদানৰ বিষয়ে  পণ্ডিতসকলে স্পষ্ট সিদ্ধান্ত দিব পৰা নাই।

      নৃ-তত্ববিদসকলৰ মতামতৰ আধাৰত অসমৰ তিনিটা নৃ-প্ৰজাতিৰ হৈছে -

●ক'কেছীয়           ●মংগোলীয়

●অষ্ট্ৰেলীয়

অসমৰ নৃ-প্ৰজাতীয় গাঁথনি সম্পৰ্কে আলোচনা আগবঢ়োৱা হ'ল -

●অষ্ট্ৰেলীয়:ভাৰতত বসতি স্থাপন কৰা প্ৰথমটো প্ৰজাতি হৈছে অষ্ট্ৰেলীয়সকল।এওঁলোকক অষ্ট্ৰিক,প্ৰট'-অষ্ট্ৰলইড বা অষ্ট্ৰ-এচিয়াটিক নামেৰেও জনা যায়। এওঁলোকৰ অৱয়বিক লক্ষণ এনেধৰণৰ- চুলিৰ বৰণ ক'লা, দাড়ি আৰু গাৰ নোম সৰহ,মুখমণ্ডল ঠেক,চকুৰ ওপৰৰ অংশৰ হাড় স্পষ্ট।অষ্ট্ৰিকসকলৰ এটা শাখা কোল-মুণ্ডাৰী লোকসকল অসমৰ চাহ বাগিচাত পোৱা যায়। অসমীয়া জাতি গঠনৰ লগতে অসমীয়া সংস্কৃতিলৈও অষ্ট্ৰিকসকলে প্ৰভূত বৰঙণি আগবঢ়াইছে। এওঁলোকেই ভাৰতবৰ্ষত পোন-প্ৰথমে কৃষি-কাৰ্যৰ আৰম্ভণি কৰিছিল। অসমীয়া সমাজত বহুলভাৱে ব্যৱহৃত তামোল-পান অষ্ট্ৰিকসকলৰে অৱদান। এনেদৰে অসমীয়া জাতি গঠনত আৰু অসমীয়া সংস্কৃতিত অষ্ট্ৰিকসকলে গুৰুত্বপূৰ্ণ স্থান লাভ কৰি আহিছে।

●মংগোলীয়:অষ্ট্ৰিকসকলৰ পাছতেই অসমলৈ মংগোলীয় গোষ্ঠীৰ লোকসকলৰ আগমন ঘটে। প্ৰাগ ঐতিহাসিক কালতে মংগোলীয় গোষ্ঠীৰ তিব্বতবৰ্মী লোকসকলে চীন দেশৰ দক্ষিণ অংশৰ পৰা ব্ৰহ্মপুত্ৰ, ইৰাৱতী,মেকং আদি নদীয়েদি আহি অসমৰ ব্ৰহ্মপুত্ৰ উপত্যকাত বসবাস কৰে। কালক্ৰমত তেওঁলোক সৰু সৰু জাতি জনজাতিত পৰিণত হৈ উত্তৰে হিমালয়, পূৱে উত্তৰ-পূৱ সীমান্ত অঞ্চল,দক্ষিণে নগা পাহাৰ আৰু পশ্চিমে ধুবুৰী জিলালৈকে  মংগোলীয় গোষ্ঠীৰ বড়ো,ৰাভা, মিচিং, কাৰ্বি,দেউৰী,চুতীয়া আদি লোকসকল বিয়পি পৰে আৰু এওঁলোকৰ নিজা সংস্কৃতি গঢ়ি তোলে।অসমীয়া সমাজত প্ৰচলিত বাঁহ গাজ,চুঙা পিঠা,খাৰ খোৱা, মাছ মৰা,মৃতকক সৎকাৰ কৰা আদি ৰীতি-নীতি মংগোলীয় সকলৰ অৱদান।এওঁলোকৰ অৱয়বিক লক্ষণ এনেধৰণৰ-চৰ্মবৰ্ণ পীত, চুলি ক'লা,দাড়ি আৰু গাৰ নোম তাকৰ,মুখমণ্ডল বহল আৰু চেপেটা,কপালৰ অস্থি স্পষ্ট,নেত্ৰ বক্ৰ,নেত্ৰকোণ ঠেক।

●ক'কেছীয়:অসমলৈ প্ৰব্ৰজন কৰা শেষৰটো নৃ-গোষ্ঠী হৈছে ক'কেছীয় সকল। এওঁলোকৰ অৱয়বিক লক্ষণ এনেধৰণৰ - সংকীৰ্ণ আৰু উচ্চ নাসিক্য,ঢৌ খেলোৱা চুলি,প্ৰশস্ত বক্ষ। এওঁলোকে প্ৰাগ ঐতিহাসিক কালতে ভাৰতলৈ আহি ক্ৰমান্বয়ে অসমতো প্ৰৱেশ কৰে। অসমৰ ব্ৰাহ্মণ, কায়স্থ,কলিতা, বৈশ্য  লোকসকল আৰ্যগোষ্ঠীৰ লোক। এওঁলোকে মানৱ সভ্যতাৰ তিনিটা স্তৰ জুইৰ ব্যৱহাৰ, কৃষি-কৰ্ম আৰু নগৰ সভ্যতা গঢ়ি তোলে।

        অসমীয়া মানুহৰ জৈৱিক চৰিত্ৰ গঠনৰ ক্ষেত্ৰত ক'কেছীয়, মংগোলীয় আৰু অষ্ট্ৰেলীয় নৃ-প্ৰজাতিৰ অৱদান অতুলনীয়।(অসমীয়া মানুহৰ নৃবৈজ্ঞানিক পৰিচয়, ভুবন মোহন দাস)
মহাত্মা গান্ধী বিশ্ববিদ্যালয়, মেঘালয়

মহাত্মা গান্ধী বিশ্ববিদ্যালয় ভাৰতবৰ্ষৰ মেঘালয় ৰাজ্যৰ ৰি-ভোই জিলাত মূল চৌহদ আৰু তুৰাত আন এক চৌহদ থকা এখন ব্যক্তিগত বিশ্ববিদ্যালয়। বিশ্ববিদ্যালয়খনক অনানুষ্ঠানিকভাৱে এম জি ইউ নামেৰে পৰিচিত। ২০১১ চনত মেঘালয় ৰাজ্যৰ বিধান আইন, ২০১০ (২০১১ চনৰ মেঘালয় আইন নং ৬)ৰদ্বাৰা প্ৰতিষ্ঠা কৰা হৈছিল। এমজিইউক ইউজিচি আইন ১৯৫৬ৰ ২২ নং ধাৰাত বিশ্ববিদ্যালয় অনুদান আয়োগে (ইউজিচি) নিৰ্দিষ্ট কৰা অনুসৰি ডিগ্ৰী প্ৰদানৰ ক্ষমতা প্ৰদান কৰা হৈছে। দুটা কেম্পাছ, ২৩টা অনুষদ আৰু প্ৰায় ১৫০০ ছাত্ৰ-ছাত্ৰীৰে গঠিত বিশ্ববিদ্যালয়খনে ৫৬টা পাঠ্যক্ৰম প্ৰদান কৰে, যিবোৰ খানাপাৰা আৰু তুৰা চৌহদত বিতৰণ কৰা হয়।

তথ্যসূত্ৰ
আন্তৰ্জাতিক গান্ধী শান্তি পুৰস্কাৰ

আন্তৰ্জাতিক গান্ধী শান্তি বঁটা, মহামানৱ মহাত্মা গান্ধীৰ নামত ভাৰত চৰকাৰে প্ৰদান কৰে।

১৯৯৫ চনত গান্ধীজীৰ ১২৫তম জন্মবাৰ্ষিকীৰ লগত সংগতি ৰাখি ভাৰত চৰকাৰে এই বঁটাৰ সূচনা কৰে। সামাজিক, অৰ্থনৈতিক আৰু ৰাজনৈতিক পৰিৱৰ্তনত সফলভাৱে অহিংস আৰু গান্ধী নীতি অনুসৰণ কৰা ব্যক্তি বা অনুষ্ঠানক এই বঁটা প্ৰদান কৰা হয়। এই বঁটাৰ লগত আছে ১ কোটি ভাৰতীয় টকা, এখনি প্ৰশস্তি পত্ৰ আৰু এক উদ্ধৃতি। এই বঁটা ৰাষ্টীয়তা, জাতি, ধৰ্ম, বৰ্ণ নিৰ্বিশেষে প্ৰদান কৰা হয়।

এই বঁটা প্ৰদানৰ বাচনি কমিটিত ভাৰতৰ প্ৰধানমন্ত্ৰী, লোকসভাৰ বিৰোধী দলপতি, ভাৰতৰ মুখ্য ন্যায়াধীশ আৰু দুজন প্ৰসিদ্ধ ব্যক্তিৰে গঠিত।
১৯২২-১৯৯৯
জুলিয়াছ কামবাৰেজ নেয়াৰ এজন তাঞ্জানিয়ান ৰাজনৈতিক নেতা
-
১৯৯৬
এ. টি এৰিয়াৰ্টনে
১৯২১-২০০৬
জাৰ্মান কুটনৈতিকবিদ, পলিঅ' আৰু কুষ্ঠ ৰোগৰ বাবে কৰা কামৰ বাবে জনা যায়
-
১৯৯৮
ৰামকৃষ্ণ মিছন
১৯৩১ -
উত্তৰ আফ্ৰিকান সমাজ কৰ্মী আৰু বিশ্বপ
-
২০১৩
চণ্ডী প্ৰসাদ ভট
স্থাপিত ১৯৬৯
ভাৰতীয় মহাকাশ গৱেষণাৰ ন ন দিশ উন্মোচিত কৰি নতুন প্ৰযুক্তিৰ সৃষ্টিৰ বাবে
-
২০১৫
বিবেকানন্দ কেন্দ্ৰ
স্থাপিত ১৯৭২
A Hindu spiritual organisation based on the principles preached by Swami Vivekananda
- bgcolor="#e4e8ff"
rowspan="2" | ২০১৬
অক্ষয় পাত্ৰ ফাউণ্ডেশ্বন
স্থাপিত ২০০০
A non-profit organisation in India that runs school lunch programme across India
-bgcolor="#e4e8ff"
সুলভ ইন্টাৰনেশ্বনেল
স্থাপিত ১৯৭০
A social service organization that works to promote human s, environmental sanitation, non-conventional sources of energy, waste management and social reforms through education.
-
২০১৭
একাল অভিযান ট্ৰাষ্ট
Contribution in providing Education for Rural and Tribal Children in remote areas pan India, Rural Empowerment, Gender and Social Equality.
-
২০১৮
য়শেই চাচাকাৱা
১৯৩৯ -
For his contribution in Leprosy Eradication in India and across the world.
-
}

তথ্য উৎস

শ্ৰেণী:আন্তঃৰাষ্ট্ৰীয় বঁটাসমূহ‎
শ্ৰেণী:ভাৰতৰ বঁটাসমূহ‎
আৰ্যাম্বিকা এছ. ভি.

আৰ্যাম্বিকা এছ. ভি. (ইংৰাজী: Aryambika S. V.; জন্ম: ১৯৮১) এগৰাকী ভাৰতীয় মালয়ালম ভাষাৰ কবি। তেওঁ সাহিত্য অকাডেমিৰ যুৱ পুৰস্কাৰ আৰু কেৰালা সাহিত্য অকাডেমিৰ কনকশ্ৰী বঁটাকে ধৰি কেইবাটাও বঁটা লাভ কৰিছে।

জীৱনী

কেৰালাৰ কোটায়াম জিলাৰ পাল্লাৰ ইদানাদুত ১৯৮১ চনত আৰ্যাম্বিকাৰ জন্ম হৈছিল। তেওঁৰ পিতৃ কে. এন. বিশ্বনাথন নায়াৰ আৰু মাতৃ এম. কে. সাবিত্ৰীয়াম্মা। তেওঁৰ মাতৃ সাবিত্ৰীয়াম্মা এগৰাকী সংস্কৃতৰ শিক্ষক আছিল। তেওঁৰ পিতৃ বিশ্বনাথন নায়াৰ এজন শিক্ষক আৰু 'অক্ষৰশ্লোকম'ৰ বিশেষজ্ঞ আছিল। তেৱেঁই আৰ্যাম্বিকাৰ লিখাৰ ক্ষমতা আৱিষ্কাৰ কৰি কবিতা লিখিবলৈ উৎসাহিত কৰিছিল। তেওঁ বৰ্তমান তিৰুৱনন্তপুৰমৰ মহাত্মা গান্ধী কলেজৰ সংস্কৃত বিভাগত সংস্কৃতৰ সহকাৰী অধ্যাপক হিচাপে কৰ্মৰত।

ব্যক্তিগত জীৱন

আৰ্যাম্বিকা আৰু তেওঁৰ স্বামী শ্ৰীদাসৰ এজন পুত্ৰ সন্তান আছে। শ্ৰীদাস পানানগাডৰ বাসিন্দা আৰু এজন আইটি অডিৰ্টৰ। তেওঁ গীতৰ লগতে বাবু গোপালকৃষ্ণনৰদ্বাৰা পৰিচালিত সংগীতধৰ্মী তথ্যচিত্ৰ 'আম্মা অভয়ম'ৰ গীতৰ কথা লিখিছে। ২০১৬ চনৰ কেৰালা স্কুল কলোৎসৱৰ উদ্বোধনী গীতটো আৰ্যাম্বিকাই লিখিছিল। তেওঁ কেৰালা চৰকাৰৰ 'সুধাৰ্য কেৰালাম' কাৰ্যসূচীৰ গীতটোও লিখিছিল।
কবিতাৰ বাবে ইদাচেৰী বঁটা (২০১৮)।
১৯৯৬ চনত কোটায়ামত অনুষ্ঠিত কেৰালা স্কুল কলোৎসৱত 'কাব্যকেলী'ত (কবিতা) দ্বিতীয় স্থান লাভ।

তথ্যসূত্ৰ

শ্ৰেণী:মালয়ালম ভাষাৰ কবি
শ্ৰেণী:ভাৰতীয় মহিলা কবি
এলি আহমেদ

এলি আহমেদ অসম, ভাৰতৰ এগৰাকী লেখিকা, চিত্ৰনাট্যকাৰ, নিৰ্দেশক, গীতিকাৰ, কষ্টিউম ডিজাইনাৰ, অভিনেত্ৰী আৰু সমাজ কৰ্মী। তদুপৰি তেওঁ উত্তৰ-পূৰ্বাঞ্চলৰ প্ৰথমখন মহিলাৰ বাবে প্ৰকাশিত আলোচনী ওৰণি ৰ প্ৰকাশক,সম্পাদিকা আৰু স্বত্বাধিকাৰী। ১৯৭০ চনৰ পৰা এই আলোচনী প্ৰকাশিত হৈ আহিছে। ১৯৬৭ চনত তেওঁ অসমৰ প্ৰথম মহিলা নাট্য দল গঠন কৰিছিল। সাহিত্য আৰু শিক্ষা ক্ষেত্ৰখনলৈ তেওঁ আগবঢ়োৱা স্বীকৃতি স্বৰূপে ভাৰত চৰকাৰে তেওঁক ২০১৭ চনত পদ্মশ্ৰী প্ৰদান কৰে। অসমীয়া শিশু সাহিত্যলৈ আগবঢ়োৱা সামগ্ৰিক অৱদানৰ বাবে ২০১৫ চনত তেখেতক সাহিত্য অকাডেমি বঁটাৰে সন্মানিত কৰা হয়৷

প্ৰাৰম্ভিক জীৱন

নাজিৰাৰ এক সম্ভ্ৰান্ত পৰিয়ালত ১৯৩৪ চনৰ ১৪ মাৰ্চ তাৰিখে এলি আহমেদৰ জন্ম হৈছিল। তেওঁৰ পিতৃ 'আব্দুল ৰছিদ' পেছাত এজন শৈল চিকিৎসক আছিল আৰু মাতৃ আছিল হামিদা ৰছিদ৷ নিচেই কম বয়সত এলি মাতৃহাৰা হয়। তেওঁৰ পূৰ্বপুৰুষ মেদিনী মোহন চৌধুৰীৰ গ্ৰন্থ 'লুইত, বৰাক আৰু ইছলাম'ত উল্লিখিত ৫ পাৰ্চী পৰিয়ালৰ লগত সম্পৰ্কিত৷

বিভিন্ন পুৰোধা ব্যক্তি সকলে এলিক ভিন ভিন নামেৰে মাতিছিল। যেনে, নলিনীবালা দেৱীয়ে “পখিলা’’, ড॰ নিৰ্মল প্ৰভা বৰদলৈয়ে “বেলি’’, বোলছবি নিৰ্মাতা ব্ৰজেন বৰুৱায়ে “গীত’’, আৰু সুধাকণ্ঠ ড॰ ভূপেন হাজৰিকায়ে “ৰং’’ বুলি মাতিছিল। তেওঁৰ বন্ধু সকলেও তেওঁক “জুই’’ বুলি সম্বোধন কৰিছিল।

কৰ্মজীৱন

সৰুতে তেওঁ স্বৰচিত কবিতা আৰু শিশু পদ্য আবৃত্তি কৰিছিল। ১৯৬৭ চনত তেওঁ "ৰং চ'ৰা" নামৰ এটি শিশুৰ সাংস্কৃতিক দল গঠন কৰি অসমৰ বিভিন্ন ঠাইত সাংস্কৃতিক অনুষ্ঠান পৰিবেশন কৰিছিল। তেওঁৰ প্ৰথম সংগীতানুষ্ঠান "ভাগ্যৰ চকৰি ঘূৰে" ১৯৬২ চনৰ অসম সাহিত্য সভাৰ নাজিৰা অধিৱেশনত পৰিবেশিত হৈছিল।

১৯৬৫ চনত তেওঁ সমাজ কল্যাণ বিভাগৰ "বালক সেৱিকা প্ৰশিক্ষণ কেন্দ্ৰ"ৰ গুৱাহাটীত হোৱা এটি সাক্ষাৎকাৰত যোগ দিছিল। আৰু ২০১৩ চনত অমলপ্ৰভা দাস বঁটা লাভ কৰে।
অসমৰ শিশু-সাহিত্যৰ ভঁৰালটোলৈ আগবঢ়োৱা বহুমূলীয়া বৰঙণিৰ বাবে ২০১৫ চনত এলি আহমেদক সাহিত্য অকাডেমি বঁটা প্ৰদান কৰা হয়৷
সাহিত্য আৰু শিক্ষা ক্ষেত্ৰখনলৈ তেওঁ আগবঢ়োৱা স্বীকৃতি স্বৰূপে ভাৰত চৰকাৰে তেওঁক ২০১৭ চনত পদ্মশ্ৰী প্ৰদান কৰে।

তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া ভাষাৰ গীতিকাৰ
শ্ৰেণী:পদ্মশ্ৰী বঁটা বিজয়ী
শ্ৰেণী:সাহিত্য অকাডেমি শিশু সাহিত্য বঁটা বিজয়ী
সংস্কৃতিৰ বিকিৰণ

সংস্কৃতিৰ বিকিৰণ বা সংস্কৃতিৰ প্ৰসাৰণ হ'ল এনে এক প্ৰক্ৰিয়া যাৰ দ্বাৰা কোনো এটা নিদিৰ্ষ্ট সংস্কৃতিৰ সাংস্কৃতিক সমল আন এটা সংস্কৃতিলৈ সংক্ৰমিত হয়। ইয়াৰ জৰিয়তে সংস্কৃতি বিকাশ (Cultural growth) আৰু সংস্কৃতি সমান্তৰালৰ (Cultural Parallels) উদ্ভৱ হয়।

কাৰক

আদিম কালৰে পৰা বিভিন্ন ঠাইৰ সাংস্কৃতিক সমলৰ বিনিময় নিৰন্তৰভাৱে হৈ আহিছে। এই ক্ষেত্ৰত প্ৰভাৱ পেলোৱা প্ৰধান কাৰকসমূহ হৈছে -
জন প্ৰব্ৰজন,
আদান-প্ৰদান আৰু
প্ৰজাতিকেন্দ্ৰিকতা (Ethnocentrism)

জন প্ৰব্ৰজন

প্ৰাগ ঐতিহাসিক কালৰে পৰা খাদ্য, বস্ত্ৰ, বাসস্থানৰ প্ৰয়োজনীয়তা পূৰণৰ বাবে মানুহে এঠাইৰ পৰা আন এঠাইলৈ প্ৰব্ৰজন কৰি আহিছে। বৰ্তমানো বিভিন্ন ৰাজনৈতিক, সামাজিক,অৰ্থনৈতিক,ধৰ্মীয় আদি কাৰণতো এখন ঠাইৰ পৰা আন এখন ঠাইলৈ মানুহৰ প্ৰব্ৰজন হৈ আছে। এনে প্ৰব্ৰজনে এখিনি মানুহকৰ লগে-লগে সেই জনসমষ্টিৰ সংস্কৃতিও কঢ়িয়াই আনে। ফলত দুটা জনসমষ্টিৰ সাংস্কৃতিক সমলৰ অহা-যোৱা হয়।

আদান- প্ৰদান

সাংস্কৃতিক সমলৰ আদান-প্ৰদান বিয়া-বাৰু,সান্নিধ্যবশত: বেপাৰ-বাণিজ্য আদি বিভিন্ন কাৰণত হ'ব পাৰে। বৰ্তমান বিকীৰণবাদৰ ক্ষেত্ৰত বেপাৰ-বাণিজ্যই আটাইতকৈ প্ৰভাৱ পেলাইছে। উদাহৰণস্বৰূপে - বেপাৰ-বাণিজ্যৰ যোগেদিয়ে ইউৰোপৰ দেশসমূহে নিজৰ সাংস্কৃতিক সমল প্ৰাচ্যৰ দেশবোৰলৈ লৈ গৈছিল।

প্ৰজাতিকেন্দ্ৰিকতা

মানুহৰ আনৰ সমল বা বস্তুক উচ্চ দেখা প্ৰবৃত্তিৰ বাবেই আন সংস্কৃতিৰ শ্ৰেষ্ঠ যেন লগা সমলক ইচ্ছাকৃতভাৱে এটা সংস্কৃতিৰ ভিতৰুৱা কৰা হয়। এই প্ৰক্ৰিয়াই হ'ল Eপ্ৰজাতিকেন্দ্ৰিকতা । প্ৰজাতিকেন্দ্ৰিকতাই সংস্কৃতিৰ প্ৰসাৰণত বিশেষ ভূমিকা লয়। এনেদৰে বিভিন্ন কাৰকৰ যোগেদি ইচ্ছাকৃত বা অনিচ্ছাকৃতভাৱে ধৰণে সংস্কৃতিৰ প্ৰসাৰণ হ'ব পাৰে।

প্ৰকাৰ

সংস্কৃতিৰ প্ৰসাৰণ বা বিকিৰণক দুই ধৰণে ভাগ কৰিব পাৰি -
প্ৰত্যক্ষ প্ৰসাৰণ
পৰোক্ষ প্ৰসাৰণ

প্ৰত্যক্ষ প্ৰসাৰণ

সংস্কৃতিৰ প্ৰত্যক্ষ প্ৰসাৰণ বা বিকিৰণ দুটা জনসমষ্টিৰ মাজত প্ৰত্যক্ষ যোগাযোগৰ দ্বাৰা সংঘটিত হয়। বিশেষকৈ বিয়া-বাৰু,ব্যৱসায়-বাণিজ্য,মিলা-মিছাৰ যোগেদি এনে প্ৰসাৰণ হয়।

পৰোক্ষ প্ৰসাৰণ

পৰোক্ষ প্ৰসাৰণে কোনো এটা সাংস্কৃতিক সমল বেলেগ কোনো সংস্কৃতিৰ মাজেৰে আহি আন এটা সংস্কৃতিলৈ প্ৰসাৰণ হোৱাকে বুজা যায়।

বিকিৰণ সম্পৰ্কে চৰ্চা

গ্ৰেএবনাৰ,আংকাৰমেন,স্কিথিউডট আদি জাৰ্মান পণ্ডিতসকলে সংস্কৃতিৰ বিকিৰণ বা প্ৰসাৰণবাদ সম্পৰ্কে আলোচনা কৰিছিল। তেওঁলোকে সাংস্কৃতিক সমলবোৰৰ এটা মাত্ৰ উৎপত্তিস্থল বুলি মত প্ৰকাশ কৰিছিল। তেওঁলোকৰ মতে লোককথাসমূহ উৎপত্তি স্থলৰ পৰা পৰৱৰ্তী কালত বিভিন্ন অঞ্চললৈ প্ৰসাৰণ হৈছে। তেওঁলোক সংস্কৃতিৰ এককউৎপত্তিতত্ত্ব (Monogenesis )ত বিশ্বাস কৰিছিল। তেওঁলোকে সাধুকথাসমূহৰ আদিৰূপ অধ্যয়নত গুৰুত্ব দিছিল আৰু পৃথিৱীৰ প্ৰায়বোৰ লোককথাৰ উৎপত্তি স্থান জাৰ্মানী বুলি কৈছিল। জাৰ্মানীৰ পৰাই প্ৰসাৰণ বা বিকিৰণৰ ফলতে এইসমূহ পৃথিৱীৰ বিভিন্ন ঠাইলৈ প্ৰসাৰিত হৈছে।
‌

তথ্য সংগ্ৰহ

শ্ৰেণী:সংস্কৃতি
শুচি ঠাকুৰ

শুচি ঠাকুৰ ভাৰতৰ হিমাচল প্ৰদেশৰ এগৰাকী পেছাদাৰী ৰেলী চালক।

তেওঁ ২০০৫ চনৰ পৰা ভাৰতত ক্ৰছ কান্টি এক্সট্ৰিম মটৰস্পৰ্টছ প্ৰতিযোগিতাত অংশগ্ৰহণ কৰি আহিছে। ৰেইড ডি হিমালয়, মাৰুতি চুজুকি ডেজাৰ্ট ষ্টৰ্ম, আৰু এছজিঅ’বিএ চাব-হিমালয়ান ৰেলীৰ দৰে ক্ৰছ কান্টি ৰেলী, আদি কেইটামান ৰেলীৰ নাম ল’ব পাৰি যি বোৰত শুচিয়ে খেলি আহিছে। দেশত আয়োজিত অটোক্ৰছ ইভেণ্টতো তেওঁ ৰেচ খেলে। ক্ৰছ কান্টি ৰেলীত শুচিয়ে এখন মাৰুতি জিপ্সী গাড়ী চলায় প্ৰতিযোগিতাবোৰত অংশ লৈ আহিছে। জিপ্সীৰ উপৰিও তেওঁ অটোক্ৰছ ইভেণ্টত মাৰুতি চুজুকি জেন ​​গাড়ীও চলাই আহিছে।

প্ৰশংসনীয় প’ডিয়াম ফিনিছিঙৰ ভিতৰত ২০১৩ চনত ৰেইড ডি হিমালয়ত টি২ শাখাত ২য় স্থান, ২০১৫ চনত ৰেইড ডি হিমালয়ত টি২ শাখাত ১ম স্থান আৰু ২০১৭ চনত টি ১ শাখাত ২য় স্থান লাভ কৰা ড্ৰাইভ কেটেগৰী আছে, ইয়াত তেওঁ মাৰুতি চুজুকি জিপ্সী গাড়ী চলাইছিল। আৰু উত্তৰ মণ্ডলৰ ১৪০০ চিচি শাখাত তৃতীয় স্থান লাভ কৰে যত তেওঁ মাৰুতি চুজুকি জেন ​​চলাইছিল।

২০২২ চনৰ আগষ্ট মাহত হিমালয়াছ ৰেলীৰ টি ২ শাখাত তেওঁ ১ম স্থান দখল কৰে।

শিক্ষা

কাম্ব্ৰিয়া ইনষ্টিটিউট অৱ দ্য আৰ্টছ, ছেইণ্ট ষ্টিফেনছ কলেজ দিল্লী আৰু ৱেলহাম গাৰ্লছ হাইস্কুল ডেৰাডুনত শিক্ষা গ্ৰহণ কৰে।

বৰ্তমান নতুন দিল্লীত উইডেন আৰু কেনেডীৰ সৈতে কাম কৰি আছে।

তথ্য সূত্ৰ
কুলূঈ

Category:ISO language articles citing sources other than Ethnologue

কুলূঈ বা কুলৱী (টাকৰী লিপিত: ) এটি পশ্চিমীয়া পাহাড়ী ভাষা যি ভাৰতৰ হিমাচল প্ৰদেশ ৰাজ্যত ঘাইকৈ ব্যৱহাৰ কৰা হয়।

ধ্বনিতত্ত্ব

ব্যঞ্জনধ্বনি

বাইলেবিয়েল
ডেণ্টেল
এল্ভিয়'লাৰ
ৰেট্ৰোফ্লেক্স
পেলেটেল
ভেলাৰ
ফেৰিঞ্জিয়েল
গ্লটেল
প্ল'চিভ

এফ্ৰিকে'ট

ফ্ৰিকেটিভ

লিপিবদ্ধ

নেজেল

ট্ৰিল/ ফ্লেপ

লেটাৰেল

এপ্ৰক্ৰিমেণ্ট

j

লিপি

এই ভাষা টাকৰী লিপিত লিখা হয়।
alt=|

স্থিতি

কুলূঈ ভাষাক অনেকে পাহাড়ী বা হিমাচলীও আখ্যা দিয়ে। এই ভাষাৰ কোনো আনুষ্ঠানিক স্বীকৃতি নাই। ইউনেস্ক'ই এই ভাষাক 'নিশ্চিতভাৱে লুপ্তপ্ৰায়' ভাষাৰ তালিকাত ৰাখিছে, যাৰ অৰ্থ হ'ল, কুলূঈ শিশুৱে এই ভাষাক মাতৃভাষা হিচাপে নিশিকা হৈছে।

টোকা

গ্ৰন্থৰ তালিকা

শ্ৰেণী:ভাৰতৰ ভাষা
প্ৰতীপ

প্ৰতীপ হিন্দু ধৰ্মৰ এজন কিম্বদন্তি ৰজা। তেওঁ হস্তিনাপুৰৰ ৰজা আৰু চন্দ্ৰ বংশৰ সদস্য। শান্তনুৰ পিতৃ আৰু ভীষ্ম,[1]চিত্ৰংগদ, আৰু বিচিত্ৰবীৰ্যৰ ককাক। হিন্দু মহাকাব্য মহাভাৰতত এই ৰজাৰ কথা উল্লেখ আছে।

কিম্বদন্তি

মূল

পুৰাণৰ মতে প্ৰতীপ ভীমসেনৰ প্ৰপৌত্ৰ আৰু দিলীপৰ পুত্ৰ আছিল। কিন্তু মহাভাৰতৰ মতে তেওঁ কৈকেয়ৰ ৰজা ভীমসেন আৰু ৰাজকুমাৰী সুকুমাৰীৰ পুত্ৰ আছিল। তেওঁ শিৱীসকলৰ সুনন্দাক বিয়া কৰায় আৰু তেওঁৰ পৰা দেৱপী, বাহ্লীকা আৰু শান্তনুৰ জন্ম হয়।

গংগাৰ সৈতে সাক্ষাৎ

এবাৰ ৰজা প্ৰতীপে গংগা নদীৰ পাৰত ধ্যান কৰি সূৰ্যক প্ৰাৰ্থনা কৰি থাকোঁতে সত্যলোকত ব্ৰহ্মাৰ পৰা অভিশাপৰ ফলত গংগা দেৱীৰ আবিৰ্ভাৱ হয়। গংগা আহি প্ৰতীপৰ সোঁ উৰুত বহিল, যাৰ বাবে তেওঁৰ ধ্যান ভাঙি গ’ল। তেওঁ প্ৰতীপক বিয়া কৰাবলৈ অনুৰোধ কৰিলে।
প্ৰতীপে ক’লে যে, যিহেতু গংগাই তেওঁৰ সোঁ কোলাত বহিছিল, যিটো কন্যা বা বোৱাৰীৰ বাবে আছিল, গতিকে প্ৰতীপে পুত্ৰ জন্ম নোহোৱালৈকে তেওঁ থাকিব লাগিব। সেয়ে তেওঁ গংগাক প্ৰস্তাৱ দিলে যে তেওঁ তেওঁৰ পুত্ৰলৈ বিয়া কৰোৱাই তেওঁৰ বোৱাৰী হ’ব পাৰে।
এই সময়ত প্ৰতীপ আৰু তেওঁৰ পত্নীৰ সন্তান নাছিল যদিও কিছুমান তপস্যা কৰাৰ পিছত তেওঁলোকৰ তিনিজন পুত্ৰ দেৱপী, বাহ্লীকা আৰু শান্তনুৰ জন্ম হয়। কনিষ্ঠ পুত্ৰ শান্তনুৱে হস্তিনাপুৰ ৰাজ্য উত্তৰাধিকাৰী সূত্ৰে লাভ কৰে। পিছলৈ শান্তনুৱে গংগাক বিয়া কৰাই ভীষ্ম নামেৰে বেছি পৰিচিত দেৱব্ৰতৰ পিতৃ হয়।

তথ্যসূত্ৰ

শ্ৰেণী:মহাভাৰতৰ চৰিত্ৰ
পণ্ডিত দীনদয়াল উপাধ্যায় আদৰ্শ মহাবিদ্যালয়

পণ্ডিত দীনদয়াল উপাধ্যায় আদৰ্শ মহাবিদ্যালয় অসমৰ গোৱালপাৰা জিলাৰ আমজোঙ্গাত অৱস্থিত এখন বিজ্ঞান শিক্ষাৰ প্ৰতিষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

নামকৰণ

২০১৭ চনত কেন্দ্ৰীয় চৰকাৰৰ সহযোগত গোৱালপাৰা জিলাৰ আমজোঙ্গাত পণ্ডিত দীনদয়াল উপাধ্যায় আদৰ্শ মহাবিদ্যালয় প্ৰতিষ্ঠা কৰা হয়। এই শিক্ষানুষ্ঠানখনৰ নামকৰণ কৰা হয় দেশৰ এগৰাকী মহান চিন্তাবিদ, দাৰ্শনিক আৰু প্ৰখ্যাত সমাজবিজ্ঞানী পণ্ডিত দীনদয়াল উপাধ্যায়ৰ নামেৰে।

বিভাগ

অসমীয়া
ইংৰাজী

বিজ্ঞান

প্ৰাণী বিজ্ঞান
উদ্ভিদ বিজ্ঞান
ৰসায়ন বিদ্যা
পদাৰ্থ বিজ্ঞান
গণিত
কম্পিউটাৰ বিজ্ঞান

তথ্যসূত্ৰ

বাহ্যিক সংযোগ

Pandit Deen Dayal Upadhyaya Adarsha Mahavidyalaya, Amjonga

শ্ৰেণী:অসমৰ মহাবিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ